La Igera (Čilė)

La Igera () – miestelis Kokimbo regione (Čilė), Elkio provincijoje, La Igeros komunos centras.

La Igeros komuna  
Komunos gyventojai gyvena išsibarsčiusiuose kaimuose. Punta de Čorososo (Punta de Choros) kaimas žinomas savo paplūdimiais ir pakrantėje gyvenančiais delfinais afalinomis (tai piečiausia žinoma jų gyvenama akvatorija).

Čoroso (Choros) ir Damaso (Damas) salos priklauso La Igeros komunai ir yra Nacionalinio Humboldto pingvinų rezervato dalis.

Komunos teritorijoje yra Las Kompanaso ir La Siljos observatorijos.

La Igeros komuna garsėjo savo iškasenomis, kurias intensyviai kasė 1855–1880 m. Tuo metu komunos teritorijoje buvo daugiau gyventojų, kurie, ištekliams pasibaigus, emigravo. Buvusio kalnakasybos klestėjimo laikotarpį primena šiaurinėje La Igeros miestelio dalyje stūksančios bergždžių uolienų krūvos.

Komunoje stinga geriamo vandens, dėl ko komunos gyventojai skundžiasi tiek vietinei, tiek regiono valdžiai.

La Igeros komuna ribojasi:
 šiaurėje – su Valjenaro ir Freirinos komunomis (abi Atakamos regiono Uasko provincijoje)
 rytuose – su:
 Vikunjos (Elkio provincija)
 Alto del Karmeno komunomis (Uasko provincija)
 pietuose – su La Serenos komuna (Elkio provincija
 vakaruose – su Ramiuoju vandenynu

Demografija 
Komunos plotas 4158 km².
2006 m. gyventojų skaičius – 3721 gyv. (gyventojų tankis 0,89 žm./km²).

Stambiausi gyvenamieji punktai

Komunos administracinis suskirstymas
Komuną sudaro 9 rajonai:

Čilės miestai
Čilės komunos